Monomotapa was 'n antieke ryk wat volgens vroeë reisigers glo in die binneland van Suid-Afrika bestaan het en wat op baie kaarte aangewys was. Die hoofstad was die denkbeeldige Vigiti Magna. Jan van Riebeeck het inderdaad in 1660 'n ekspedisie gestuur om die plek op te spoor, maar hulle was onsuksesvol. Monomotapa is glo deur 'n keiser geregeer wat 'n 'skatstad', Davagul, besit het. Dié legende het glo ontstaan uit verwronge verslae van naturellestamme. Bron: Ensiklopedie van Suidelike Afrika, Eric Rosenthal, 1967 Laat weet as u oor addisionele inligting beskik wat ons hier kan bywerk.